Donna Ares
Azra Kolaković (poznatija kao Dona Ares) (Bihać, 1. januar 1977 — Bihać, 2. oktobar 2017) bila je bosanskohercegovačka pevačica.

Biografija 

Rođena je 1. januara 1977. godine u Bihaću, a muzikom je počela da se bavi još kao dete. Potiče iz muzičke porodice, njena majka svirala je klavir, a otac je bio gitarista. Još kao mala nastupala je na dečijim festivalima muzike, a sa 14 godina sa rok bednom Camino Verde u lokalnim diskotekama, kao pevačica. Sa šesnaest godina napisala je svoje prve tekstove i snimila svoju prvu pesmu. Završila je muzičku školu, a studirala engleski jezik i književnost.

Godine 1997. prvi put je nastupala pod imenom Dona Ares na hrvatskom izboru za pesmu Evrovizije, a iste godine ostvaruje veliki uspeh sa pesmom Kazna na festivalu Bihać '97, nakon kojeg su njeni hitovi bili visoko rangirani na svim muzičkim listama u Bosni i Hercegovini.

Godine 1998. snima svoj prvi studijski album *Ti me više ne voliš u Duizburgu, a 2000. godine duet sa pevačem Halidom Bešlićem, pod nazivom Sviraj nešto narodno.

Godine 2005. doživljava veliki uspeh u Srbiji, sa pesmom To mi nije trebalo, a nakon Srbije, u Hrvatskoj, Sloveniji, Makedoniji i Crnoj Gori postiže veliki uspeh i održava veliki broj koncerata. Godine 2015. izdala je knjigu Soba za nikoga.

Preminula je u 40. godini života nakon trogodišnje i teške borbe sa karcinomom.

Diskografija

Studijski albumi 

 Ti me više ne voliš (1998)
 Čuvaj se, dušo (2002)
 Džekpot (2004)
 Nemam razloga za strah (2006)
 Povratka nema (2011)

 Albumi uživo 

 Dona 2000 (2000)
 Miks III (2003)

 Kompilacije 
 The best of (2003)
 Best of Donna Ares (2006)
 10 godina sa vama (2007)
 The Best Of Donna Ares / Želim da te gledam'' (2010)

Reference

Spoljašnje veze 
 Oficijalni veb-sajt 
 Dona Ares na sajtu Discogs
 

Bosanskohercegovačke pjevačice
Biografije, Bihać